Slavonski Brod

Slavonski Brod er ein tettstad og ein bykommune i Kroatia og fylkeshovudstad i fylket Brod-Posavina.

Slavonski Brod er den sjette største byen i Kroatia med eit folketal i sjølve byen på 45 005 (2021). Byen vart kalla Marsonia under Romarriket og Brod na Savi i 1244–1934. Byen ligg i området Slavonia. Han har òg ei hamn ved elva Sava, og ligg 197 km søraust for Zagreb. Ordet 'Brod' er kroatisk for skip. 

Byen Brod (Bosanski Brod) i Bosnia-Hercegovina ligg på andre sida av Sava. 

 Geografi 
Byen utvikla seg ved det strategisk viktige kryssingspunktet over elva Sava mot Bosanski Brod i Bosnia-Hercegovina. I dag går motorvegen Zagreb–Lipovac–Beograd (E70, A3) og jarnbanen Zagreb–Vinkovci–Beograd gjennom byen. Ein ny og moderne motorveg er under konstruksjon, den internasjonale gjennomfartsåra 5C, som vil knyte Nord-Europa og Ungarn med Kroatia (Slavonia), Bosnia-Hercegovina og igjen Kroatia (Dalmatia). Denne motorvegen vil gå om lag 16 km frå sentrum av byen. Når denne vegen står ferdig vil Slavonski Brod verte eit av dei store knutepunkta for motorvegane som går nord-sør og aust-vest. 

Folketal
Busetnadene i kommunen ved dei siste folketeljingane var:

   Folketal 2001  Folketal 2011  Folketal 2021 Slavonski Brod  58 642  53 531  45 005 Podvinje  3 749  3 575  3 057 Brodski Varoš  2 221  2 035  1 829 Kommunen Slavonski Brod  64 612 59 141 49 891

 Kjelder 

Denne artikkelen bygger delvis på «Slavonski Brod» frå , den 18. mars 2007.  

Referansar

Kategori:Byar og tettstader i Brod-Posavina fylke
Kategori:Bykommunar i Brod-Posavina fylke
Kategori:Delte byar